**БИЕИЙН ТАМИР, спортын тухай ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛСЭН СУДАЛГААНЫ ТАЙЛАН**

**2022 он**

**ГАРЧИГ**

**УДИРТГАЛ**

**НЭГ.ЕРӨНХИЙ ЗҮЙЛ**

**ХОЁР.ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ**

**ГУРАВ.ХУУЛИЙН ТӨСЛӨӨС ҮР НӨЛӨӨГ НЬ ТООЦОХ ХЭСГЭЭ ТОГТООСОН БАЙДАЛ**

3.1.“Зорилгод хүрэх байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

3.2.“Практикт хэрэгжих боломж” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

3.3.“Ойлгомжтой байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

3.4.“Харилцан уялдаа” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ сонгосон байдал

**ДӨРӨВ.ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

4.1.“Зорилгод хүрэх байдал” шалгуур үзүүлэлтээр үнэлсэн талаар

4.2.“Практикт хэрэгжих боломж” шалгуур үзүүлэлтээр үнэлсэн талаар

4.3.“Ойлгомжтой байдал” шалгуур үзүүлэлтээр үнэлсэн талаар

4.4.“Харилцан уялдаа” шалгуур үзүүлэлтээр үнэлсэн талаар

**ТАВ.ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ**

5.1.Үнэлэлт, дүгнэлт

5.2.Зөвлөмж

**АШИГЛАСАН ЭХ СУРВАЛЖ**

**УДИРТГАЛ**

Хууль тогтоомжийн тухай хуулийн 1 дүгээр зүйлийн 1.1 дэх хэсэгт “… хууль, Улсын Их Хурлын бусад шийдвэр /цаашид “хууль тогтоомж” гэх/-ийг санаачлах, боловсруулах ажиллагааны үндэслэл, чанарыг сайжруулах, түүнд олон нийтийн оролцоог хангах, хууль тогтоомжийн төсөлд тавих шаардлагыг тодорхойлох, хууль тогтоомжийн хэрэгжилтийн үр нөлөөг үнэлэх замаар хууль дээдлэх ёсыг бэхжүүлэх…” гэж заасан.

 Хуулийн дээрх зорилтын хүрээнд 2017 оны 1 дүгээр сарын 1-ний өдрөөс эхлэн хүчин төгөлдөр мөрдөж эхэлсэн Хууль тогтоомжийн тухай хуулийн хэрэгжилтийг хангах үүднээс Монгол Улсын Засгийн газрын 2016 оны “Аргачлал батлах тухай” 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөөг үнэлэх аргачлал”-ын дагуу Биеийн тамир, спортын тухай хуульд нэмэлт, өөрчлөлт оруулах тухай хуульд холбогдох судалгааг хийсэн болно.

 Энэхүү судалгаагаар Биеийн тамир, спортын тухай хуульд нэмэлт, өөрчлөлт оруулах тухай хуулийн төслийн үр нөлөөг үнэлж, уг төслийн давхардал, хийдэл, зөрчлийг арилгах замаар Монгол Улсын Засгийн газрын 2020-2024 оны үйл ажиллагааны хөтөлбөр, Монгол Улсын хууль тогтоомжийг 2024 он хүртэл боловсронгуй болгох үндсэн чиглэлд тусгагдсан зорилт, арга хэмжээ болон “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелүүлэхтэй холбоотой эрх зүйн орчныг бий болгохтой холбоотой төсөл боловсруулахад хууль санаачлагчид дэмжлэг үзүүлэх, улмаар хуулийн төслийн чанарыг сайжруулах талаар зөвлөмж өгөхийг зорьсон болно.

--- оOo ---

**БИЕИЙН ТАМИР, СПОРТЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛСЭН СУДАЛГААНЫ ТАЙЛАН**

**НЭГ.ЕРӨНХИЙ ЗҮЙЛ**

Энэхүү үнэлгээг Биеийн тамир, спортын тухай хуульд нэмэлт, өөрчлөлт оруулах тухай хуулийн төслийн зүйл, заалтад Хууль тогтоомжийн тухай хуулийн 17 дугаар зүйлд заасны дагуу дүн шинжилгээ хийх, үр нөлөөг тооцож, давхардал, хийдэл, зөрчлийг илрүүлэн хуулийн зүйл, заалтыг ойлгомжтой, хэрэгжих боломжтой байдлаар боловсруулахад зөвлөмж өгөх, улмаар хуулийн төслийн чанарыг сайжруулах зорилгоор гүйцэтгэв.

Биеийн тамир, спортын тухай хуульд нэмэлт, өөрчлөлт оруулах тухай хуулийн төслийн /цаашид “хуулийн төсөл” гэх/ үр нөлөөг үнэлэх ажиллагааг Монгол Улсын Засгийн газрын 2016 оны 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөө тооцох аргачлал”-д /цаашид “Аргачлал” гэх/ заасны дагуу дараах үе шатаар хийлээ.

1. Хуулийн төслийн үр нөлөөг үнэлэх шалгуур үзүүлэлтийг сонгох;
2. Хуулийн төслөөс үр нөлөө тооцох хэсгээ тогтоох;
3. Шалгуур үзүүлэлтэд тохирох шалгах хэрэгслийн дагуу үр нөлөөг үнэлэх;
4. Үр дүнг үнэлж, зөвлөмж өгөх.

**ХОЁР.ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН ТАЛААР**

Үнэлгээнд хуулийн төслийн зорилго, хамрах хүрээ, зохицуулах асуудалтай уялдуулан аргачлалын 2.9 дэх заалтад заасны дагуу 6 шалгуур үзүүлэлтээс дараах 4 шалгуур үзүүлэлтийг сонголоо. Үүнд:

1. Зорилгод хүрэх байдал;
2. Практикт хэрэгжих боломж;
3. Ойлгомжтой байдал;
4. Харилцан уялдаа зэрэг болно.

**Шалгуур үзүүлэлтийг сонгосон байдал**:

**Зорилгод хүрэх байдал:**

Шалгуур үзүүлэлтийн хүрээнд хуулийн төслийн зорилго нь үзэл баримтлалд тусгасан хуулийн төслийг боловсруулах болсон үндэслэл, шаардлагад нийцсэн эсэх /бүрэн илэрхийлж чадсан эсэх/, хуулийн төслийн зорилго нь Монгол Улсын Засгийн газрын 2020-2024 оны үйл ажиллагааны хөтөлбөр, Монгол Улсын хууль тогтоомжийг 2024 он хүртэл боловсронгуй болгох үндсэн чиглэлд тусгагдсан зорилт, арга хэмжээ болон “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелүүлэхтэй холбоотой эрх зүйн орчныг бий болгож, хуулийн хийдэл, зөрчлийг арилгахад чиглэгдэж байгааг анхаарч, хуулийн төслийн зохицуулалт нь хуулийн төслөөр зохицуулахаар тавьсан зорилгод хүрч чадах эсэхийг үнэлэхээр энэ шалгуур үзүүлэлтийг сонгов.

**Практикт хэрэгжих боломж:**

Шалгуур үзүүлэлтийн хүрээнд хуулийн төслийн зохицуулалтыг дагаж мөрдөх буюу хэрэгжүүлэх боломж байгаа эсэхийг, тухайлбал хуулийн төслийг хэрэгжүүлэх этгээд байгаа эсэх, тэдгээр этгээдэд тухайн хуулийн зохицуулалтыг хэрэгжүүлэх боломжтой эсэхийг шалгахаар энэ шалгуурыг сонгов.

**Ойлгомжтой байдал:**

Хуулийн төсөл нь түүнийг хэрэглэх, хэрэгжүүлэх этгээдийн хувьд ойлгомжтой, логик дэс дараалалтай томьёологдсон эсэхийг шалгахаар энэ шалгуур үзүүлэлтийг сонгов.

**Харилцан уялдаа:**

Хуулийн төслийг бүхэлд нь Монгол Улсын Үндсэн хууль болон хүчин төгөлдөр үйлчилж байгаа бусад хууль тогтоомжтой нийцэж байгаа эсэх, төрийн байгууллагын чиг үүрэгтэй давхардсан, зөрчилдсөн эсэхийг шалгахаар энэ шалгуур үзүүлэлтийг сонгов.

**Бусад шалгуур үзүүлэлтийн талаар:**

 Хуулийн төсөлд иргэдийн эрх чөлөөг хязгаарлах, аж ахуйн нэгжүүдэд шинээр үүрэг хүлээлгэсэн, эсхүл тухайн хуулийн төслийг хэрэгжүүлэх байгууллагын үйл ажиллагаанд нийцэхгүй зохицуулалт агуулаагүй тул хүлээн зөвшөөрөгдөх байдал шалгуур үзүүлэлтээр үнэлгээ хийх шаардлагагүй гэж үзсэн болно.

Хуулийн төслийг хэрэгжүүлэхтэй холбоотой гарах зардлын тооцоог тусгайлан хийгдэх тул зардал шалгуур үзүүлэлтийг сонгоогүй болно.

**ГУРАВ.ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ**

**ТОГТООСОН БАЙДАЛ**

Энэ хэсэгт уг хуулийн төслөөс үр нөлөөг нь үнэлэх хэсгээ тогтоож, сонгосон шалгуур үзүүлэлтийн хүрээнд холбогдох зүйл, заалтыг сонгон авав. Энэхүү зүйл, заалтыг сонгохдоо хууль зүйн хувьд шууд үр дагавар үүсгэж байгаа голлох ач холбогдол бүхий заалтуудыг сонгож авсан. Өөрөөр хэлбэл, тухайн төслийн үр нөлөөг үнэлэхдээ цаг хугацаа, зардал хэмнэх үүднээс хуулийн төсөлд шинээр нэмж орж буй, голлох ач холбогдол бүхий заалтыг сонгож, тухайн сонгож буй зүйл, заалтын үр нөлөөг судлах болно.

Сонгосон шалгуур үзүүлэлтийн дагуу хуулийн төслөөс үр нөлөөг нь тооцох хэсгээ тогтоосон шалгуур үзүүлэлт тус бүрээр авч үзвэл:

**“Зорилгод хүрэх байдал”** шалгуур үзүүлэлтийн хүрээнд хуулийн төслийн үзэл баримтлалд тусгасан хуулийн төслийг боловсруулах үндэслэл, шаардлагад хуулийн төслийн зохицуулалт нь нийцэж байгаа эсэхэд дүн шинжилгээ хийх үүднээс хуулийн төслийн үзэл баримтлалтай танилцаж, хуулийн төсөл боловсруулах үндэслэл, шаардлага, хуулийн төслийн зорилго болон зорилгод хүрэхэд чиглэгдсэн, мөн түүнийг тодорхой илэрхийлж чадахуйц зохицуулалтыг сонгов.

Хуулийн төслийн үзэл баримтлалд:

1.Монгол Улсын Засгийн газрын тухай хуульд 2020 онд орсон нэмэлт, өөрчлөлтөөр нийтийн биеийн тамир, спортыг хөгжүүлэх бодлого болон мэргэжлийн спортын хөгжлийн асуудлыг Монгол Улсын Ерөнхий сайдын эрхлэх асуудлын хүрээнд хамааруулж, түүнтэй уялдуулан Биеийн тамир, спортын тухай хуульд биеийн тамир, спортын асуудал эрхэлсэн төрийн захиргааны байгууллагын талаарх зохицуулалтыг тусгасан. Ингэхдээ биеийн тамир, спортын салбарт хамаарах зарим хуулийн холбогдох зохицуулалтыг өөрчлөлгүй хэвээр үлдээсэн нь салбарын үйл ажиллагаа хэвийн явуулахад хүндрэл учруулж байна;

2.Монгол Улсын Их Хурлын 2020 оны 24 дүгээр тогтоолын хавсралтаар баталсан Монгол Улсын Засгийн газрын 2020-2024 оны үйл ажиллагааны хөтөлбөрийн 2.2.1-д “Хүн амыг хөдөлгөөний дутагдлаас урьдчилан сэргийлэх, эрүүл амьдрах зан төлөвт насан туршийн дадал олгох зорилго бүхий биеийн тамир, спортын хүртээмжтэй үйлчилгээ үзүүлэх төр, хувийн хэвшлийн түншлэлд суурилсан нээлттэй, уян хатан тогтолцоог үндэсний хэмжээнд бүрдүүлнэ.” гэж заасан боловч Монгол Улсын Их Хурлаас 2021 оны төсвийн тухай хуульд өөрчлөлт оруулах тухай хуультай хамт 2020 оны 8 дугаар сарын 28-ны өдөр баталсан Эрүүл мэндийн даатгалын тухай хуульд нэмэлт, өөрчлөлт оруулах тухай хуулиар магадлан итгэмжлэгдсэн спортын клубт идэвхтэй хөдөлгөөн, спортоор хичээллэх үйлчилгээнд урамшуулал олгох заалтыг хүчингүй болгосон нь дээр дурдсан Засгийн газрын үйл ажиллагааны хөтөлбөрт тусгагдсан зорилтыг хэрэгжүүлэх боломжгүйд хүргэсэн;

3.Монгол Улсын Их Хурлаас 2007 онд соёрхон баталсан “Спортод сэргээш хэрэглэхийн эсрэг олон улсын конвенц”, Монгол Улс 2005 онд нэгдэн орсон “Спортод сэргээшийн эсрэг Копенгагены тунхаглал”-ын хүрээнд ЮНЕСКО-оос болон Дэлхийн допингийн эсрэг агентлаг /WADA/-аас “Допингийн эсрэг үндэсний зөвлөл” байгуулж ажиллуулахыг зөвлөсөн, Допингийн эсрэг дүрмийг Засгийн газар баталж мөрдүүлэх, уг дүрмийн дагуу хэрэгжүүлэх ажлыг биеийн тамир, спортын асуудал эрхэлсэн төрийн захиргааны байгууллага зохион байгуулахаар тусгагдсан нь Спортод сэргээш хэрэглэхийн эсрэг олон улсын конвенц болон Копенгагены тунхаглал, Дэлхийн допингийн эсрэг кодтой зөрчилдсөн;

4.Спортод сэргээш хэрэглэхийн эсрэг олон улсын конвенцийн 11 дүгээр зүйлийн (а)-д заасан заалт бүрэн хэрэгжихгүй, БНСУ, Швейцарь, ХБНГУ дахь Дэлхийн допингийн эсрэг агентлагийн итгэмжлэгдсэн лабораторид Монгол Улсын шигшээ багийн тамирчдын допингийн эсрэг хяналттай холбоотой 2020, 2021 оны шинжилгээний төлбөр огт төлөгдөөгүй, 100 гаруй мянган ам.долларын үүссэн, Дэлхийн допингийн эсрэг агентлагийн итгэмжлэгдсэн лабораториуд Монгол Улсаас сорьц хүлээн авахгүй болох өндөр эрсдэл үүссэнийг Төв Азийн бүсийн допингийн байгууллагын 2022 оны 3 дугаар сарын 10-ны өдрийн хуралдаан дээр цохон тэмдэглэсэн зэрэг нь Допингийн эсрэг үндэсний зөвлөлийг байгуулж, үндэсний хэмжээнд Допингийн хяналтын хөтөлбөр хэрэгжүүлэх, түүний зардлыг санхүүжүүлэх, допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэхтэй холбоотой зохицуулалтыг хуульд нарийвчлан тусгах шаардлагыг нөхцөлдүүлж байна гэсэн зүйлүүдийг хуулийн төсөл боловсруулах үндэслэл, шаардлага болгон дурджээ.

Хуулийн төслийн үзэл баримтлалд дурдсан дээрх үндэслэл, шаардлагад дурдсанаар Монгол Улсын Засгийн газрын 2020-2024 оны үйл ажиллагааны хөтөлбөр, Монгол Улсын хууль тогтоомжийг 2024 он хүртэл боловсронгуй болгох үндсэн чиглэлд тусгагдсан зорилт, арга хэмжээ болон “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелэлүүлэхтэй холбоотой эрх зүйн орчныг бий болгож, хуулийн хийдэл, зөрчлийг арилгахад хуулийн төслийн зорилго чиглэгдэж байна.

Аливаа хуулийн зохицуулалт нь хуулийн төсөл боловсруулах болсон хэрэгцээ, шаардлагад нийцсэн байх ёстой учраас нэн түрүүнд хуулийн төслийн зорилгыг хуулийн төслийн үзэл баримтлалд дурдсан үндэслэл, шаардлага болон зорилготой харьцуулан дараах байдлаар үнэлэх хэсгээ тогтоолоо

|  |  |
| --- | --- |
| Хуулийн төслийн хэрэгцээ, шаардлага/Хуулийн төслийн үзэл баримтлалаас/ | Хуулийн төслийн зорилго |
|  1.Монгол Улсын Засгийн газрын тухай хуульд 2020 онд орсон нэмэлт, өөрчлөлтөөр нийтийн биеийн тамир, спортыг хөгжүүлэх бодлого болон мэргэжлийн спортын хөгжлийн асуудлыг Монгол Улсын Ерөнхий сайдын эрхлэх асуудлын хүрээнд хамааруулж, түүнтэй уялдуулан Биеийн тамир, спортын тухай хуульд биеийн тамир, спортын асуудал эрхэлсэн төрийн захиргааны байгууллагын талаарх зохицуулалтыг тусгасан. Ингэхдээ биеийн тамир, спортын салбарт хамаарах зарим хуулийн холбогдох зохицуулалтыг өөрчлөлгүй хэвээр үлдээсэн нь салбарын үйл ажиллагаа хэвийн явуулахад хүндрэл учруулж байна;  2.Монгол Улсын Их Хурлын 2020 оны 24 дүгээр тогтоолын хавсралтаар баталсан Монгол Улсын Засгийн газрын 2020-2024 оны үйл ажиллагааны хөтөлбөрийн 2.2.1-д “Хүн амыг хөдөлгөөний дутагдлаас урьдчилан сэргийлэх, эрүүл амьдрах зан төлөвт насан туршийн дадал олгох зорилго бүхий биеийн тамир, спортын хүртээмжтэй үйлчилгээ үзүүлэх төр, хувийн хэвшлийн түншлэлд суурилсан нээлттэй, уян хатан тогтолцоог үндэсний хэмжээнд бүрдүүлнэ.” гэж заасан боловч Монгол Улсын Их Хурлаас 2021 оны төсвийн тухай хуульд өөрчлөлт оруулах тухай хуультай хамт 2020 оны 8 дугаар сарын 28-ны өдөр баталсан Эрүүл мэндийн даатгалын тухай хуульд нэмэлт, өөрчлөлт оруулах тухай хуулиар магадлан итгэмжлэгдсэн спортын клубт идэвхтэй хөдөлгөөн, спортоор хичээллэх үйлчилгээнд урамшуулал олгох заалтыг хүчингүй болгосон нь дээр дурдсан Засгийн газрын үйл ажиллагааны хөтөлбөрт тусгагдсан зорилтыг хэрэгжүүлэх боломжгүйд хүргэсэн;  3.Монгол Улсын Их Хурлаас 2007 онд соёрхон баталсан “Спортод сэргээш хэрэглэхийн эсрэг олон улсын конвенц”, Монгол Улс 2005 онд нэгдэн орсон “Спортод сэргээшийн эсрэг Копенгагены тунхаглал”-ын хүрээнд ЮНЕСКО-оос болон Дэлхийн допингийн эсрэг агентлаг /WADA/-аас “Допингийн эсрэг үндэсний зөвлөл” байгуулж ажиллуулахыг зөвлөсөн, Допингийн эсрэг дүрмийг Засгийн газар баталж мөрдүүлэх, уг дүрмийн дагуу хэрэгжүүлэх ажлыг биеийн тамир, спортын асуудал эрхэлсэн төрийн захиргааны байгууллага зохион байгуулахаар тусгагдсан нь Спортод сэргээш хэрэглэхийн эсрэг олон улсын конвенц болон Копенгагены тунхаглал, Дэлхийн допингийн эсрэг кодтой зөрчилдсөн; 4.Спортод сэргээш хэрэглэхийн эсрэг олон улсын конвенцийн 11 дүгээр зүйлийн (а)-д заасан заалт бүрэн хэрэгжихгүй, БНСУ, Швейцарь, ХБНГУ дахь Дэлхийн допингийн эсрэг агентлагийн итгэмжлэгдсэн лабораторид Монгол Улсын шигшээ багийн тамирчдын допингийн эсрэг хяналттай холбоотой 2020, 2021 оны шинжилгээний төлбөр огт төлөгдөөгүй, 100 гаруй мянган ам.долларын үүссэн, Дэлхийн допингийн эсрэг агентлагийн итгэмжлэгдсэн лабораториуд Монгол Улсаас сорьц хүлээн авахгүй болох өндөр эрсдэл үүссэнийг Төв Азийн бүсийн допингийн байгууллагын 2022 оны 3 дугаар сарын 10-ны өдрийн хуралдаан дээр цохон тэмдэглэсэн зэрэг нь Допингийн эсрэг үндэсний зөвлөлийг байгуулж, үндэсний хэмжээнд Допингийн хяналтын хөтөлбөр хэрэгжүүлэх, түүний зардлыг санхүүжүүлэх, допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэхтэй холбоотой зохицуулалтыг хуульд нарийвчлан тусгах шаардлагыг нөхцөлдүүлж байна. |  Хуулийн төслийн зорилго нь Монгол Улсын Засгийн газрын 2020-2024 оны үйл ажиллагааны хөтөлбөр, Монгол Улсын хууль тогтоомжийг 2024 он хүртэл боловсронгуй болгох үндсэн чиглэлд тусгагдсан зорилт, арга хэмжээ болон “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелэлүүлэхтэй холбоотой эрх зүйн орчныг бий болгож, хуулийн хийдэл, зөрчлийг арилгахад оршино. |

 Түүнчлэн хуулийн төслийн зохицуулалт нь хуулийн төслийн зорилгыг хангахад чиглэсэн эсэхийг үнэлэх үүднээс хуулийн төслийн зорилго, зорилтод хүрэхэд чиглэсэн дараах зохицуулалтын үр нөлөөнд үнэлгээ өгөхөөр сонголоо.

Хүснэгт 1.

|  |  |  |
| --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** |
| 1 | Зорилгод хүрэх байдал | Хуулийн төслийн 1, 2, 3, 4, 5 дугаар зүйл.  |

**“Практикт хэрэгжих боломж”** гэсэн шалгуур үзүүлэлтийн хүрээнд хуулийн төслийг бүхэлд нь сонгож авав.

**“Ойлгомжтой байдал”** гэсэн шалгуур үзүүлэлтийн хүрээнд хуулийн төсөл нь боловсруулалтын хувьд Хууль тогтоомжийн тухай хуулийн Дөрөвдүгээр бүлэг болон Монгол Улсын Засгийн газрын 2016 оны “Аргачлал батлах тухай” 59 дүгээр тогтоолын 2 дугаар хавсралтаар батлагдсан Хууль тогтоомжийн төсөл боловсруулах аргачлалд заасан шаардлагыг хангасан эсэх, түүнчлэн хуулийг хэрэглэх, хэрэгжүүлэх этгээдүүд хуулийг ойлгож хэрэглэх, хэрэгжүүлэх боломжтой байдлаар боловсруулагдсан эсэхийг шалгахын тулд хуулийн төслийг бүхэлд нь сонгож авлаа./Хуулийн төсөл нь 5 зүйлтэй./

**“Харилцан уялдаа”** гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх стандарт асуултуудад хариулах замаар уялдаа холбоог шалгахын тулд хуулийн төслийг бүхэлд нь авч үзэхээр тооцлоо. /Хуулийн төсөл нь 5 зүйлтэй./

**ДӨРӨВ.ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

Өмнөх үе шатанд хуулийн төслийн үр нөлөөг үнэлэх шалгуур үзүүлэлтийг сонгож, үр нөлөөг үнэлэх хэсгүүдийг тогтоосон. Энэ үе шатанд тэдгээр үзүүлэлтүүдэд тохирох дараах шалгах хэрэгслээр үр нөлөөг үнэлэв. Үүнд:

Хүснэгт 2.

|  |  |  |  |
| --- | --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** | **Шалгах хэрэгсэл** |
| 1 | Зорилгод хүрэх байдал  | Хуулийн төслийн зохицуулалтыг бүхэлд нь | Зорилгод дүн шинжилгээ хийх |
| 2 | Практикт хэрэгжих боломж | Хуулийн төслийн зохицуулалтыг бүхэлд нь | Холбогдох зохицуулалтын практик нөхцөл байдалд шинжилгээ хийх |
| 3 | Ойлгомжтой байдал  | Хуулийн төслийн зохицуулалтыг бүхэлд нь | Хууль тогтоомжийн тухай хуулийн 25, 28, 29, 30 дугаар зүйл болон Хууль тогтоомжийн төсөл боловсруулах аргачлал[[1]](#footnote-1)-д заасан шаардлагыг ханасан эсэхийг шалгах |
| 4 | Харилцан уялдаа  | Хуулийн төслийн зохицуулалтыг бүхэлд нь | Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.7, 29.1.10-т болон Хууль тогтоомжийн төсөл боловсруулах аргачлалд заасан шаардлагыг ханасан эсэхийг шалгах  |

### 4.1.“Зорилгод хүрэх байдал” шалгуур үзүүлэлтээр үнэлсэн талаар

Хуулийн төслийн үзэл баримтлалд дурдсан хэрэгцээ, шаардлагыг хуулийн төсөлд томьёолсон зорилго, зорилт болон зохицуулалттай харьцуулан үзлээ.

 Хуулийн төслийн үзэл баримтлалд дурдсан хэрэгцээ, шаардлагыг хураангуйлан авч үзвэл Монгол Улсын Засгийн газрын 2020-2024 оны үйл ажиллагааны хөтөлбөр, Монгол Улсын хууль тогтоомжийг 2024 он хүртэл боловсронгуй болгох үндсэн чиглэлд тусгагдсан зорилт, арга хэмжээ болон “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелүүлэхтэй холбоотой эрх зүйн орчныг бий болгож, хуулийн хийдэл, зөрчлийг арилгахад хуулийн төслийн зорилго оршиж байна.

**Иймд хуулийн төслийн зохицуулалт нь хуулийн төслийн зорилгыг хангахад чиглэсэн эсэх, тэдгээр нь зорилгыг хангах боломжтой байдлаар томьёологдсон эсэхийг үнэлэхээр хуулийн төслийн зорилгыг сонгож авсан дараах зохицуулалттай харьцуулан дүн шинжилгээ хийлээ.**

 **Хуулийн төслийн 1, 2, 3, 4, 5 дугаар зүйл**

|  |
| --- |
|  **1 дүгээр зүйл.**Биеийн тамир, спортын тухай хуульд доор дурдсан агуулгатай дараах зүйл, хэсэг, заалт нэмсүгэй: **1/6 дугаар зүйлийн 6.1.9, 6.1.10 дахь заалт:**“6.1.9.Допингийн эсрэг үндэсний зөвлөл байгуулах;6.1.10.Допингийн хяналтын хөтөлбөр хэрэгжүүлэхтэй холбоотой зардлыг санхүүжүүлэх.”**2/101дүгээр зүйл:**“**101дүгээр зүйл.Допингийн эсрэг үндэсний зөвлөл**101.1.Допингийн эсрэг үндэсний зөвлөл/цаашид “Үндэсний зөвлөл” гэх/ Ерөнхий сайдын дэргэд ажиллах бөгөөд дараах бүрэлдэхүүнтэй байна:  101.1.1.Ерөнхий сайдын зөвлөх;101.1.2.боловсролын, эрүүл мэндийн асуудал эрхэлсэн төрийн захиргааны төв байгууллагаас тус бүр нэг хүн;101.1.3.биеийн тамир, спортын асуудал эрхэлсэн төрийн захиргааны байгууллагаас нэг хүн;  101.1.4.Монголын Үндэсний олимпийн хороо, Паралимпийн хорооноос тус бүр нэг хүн;101.1.5.дасгалжуулагч, тамирчны эрх, хууль ёсны ашиг сонирхлыг хамгаалсан байгууллагыг төлөөлсөн гурван хүн. 101.2.Үндэсний зөвлөлийн дарга, гишүүнийг талуудын санал болгосноор Засгийн газар дөрвөн жилийн хугацаагаар томилж, чөлөөлөх бөгөөд нэг удаа улируулан томилж болно.101.3.Үндэсний зөвлөлийн дүрмийг Засгийн газар батлах бөгөөд ажлаа Ерөнхий сайдад жил бүр тайлагнана.101.4.Үндэсний зөвлөлийн ажлын албаны чиг үүргийг Монголын үндэсний допингийн эсрэг байгууллага гүйцэтгэнэ.101.5.Үндэсний зөвлөл нь Засгийн газар болон допингийн эсрэг байгууллагын үйл ажиллагааг уялдуулан зохицуулах, олон улсын стандарт, допингийн эсрэг үндэсний дүрэм, бусад бодлогын баримт бичгийг батлах, хэрэгжилтэд хяналт тавих чиг үүргийг хэрэгжүүлэх бөгөөд Үндэсний зөвлөлийн эрх, үүргийг Монгол Улсын олон улсын гэрээ, энэ хууль болон дүрмээр зохицуулна.” **3/11 дүгээр зүйлийн 11.3.10 дахь заалт:**“11.3.10.энэ хуулийн 21.3-т заасан байгууллагын үйл ажиллагаанд дэмжлэг үзүүлэх.” **4/13 дугаар зүйлийн 13.4 дэх хэсэг:**“13.4.Өмчийн бүх хэлбэрийн аж ахуйн нэгж, байгууллага биеийн тамир, спортын нэгж байгуулж, биеийн тамирын арга зүйч ажиллуулж болно.” **5/20 дугаар зүйлийн 20.4 дэх хэсэг:**“20.4.Дасгалжуулагч, багш, эмч нь тамирчинд допинг хэрэглүүлэхийг хориглоно.” **6/24 дүгээр зүйлийн 24.3 дахь хэсэг:**“24.3.Биеийн тамир, спортын үйлчилгээний санхүүжилтийг хүн амын тоо, газар зүйн байршилтай уялдуулан тооцох норм, аргачлалыг санхүү, төсвийн асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага хамтран баталж, хэрэгжүүлнэ.”**2 дугаар зүйл.**Биеийн тамир, спортын тухай хуулийн 24 дүгээр зүйлийн 24.1 дэх хэсгийн “6.1.6” гэсний дараа “, 6.1.10” гэж нэмсүгэй.  **3 дугаар зүйл.**Биеийн тамир, спортын тухай хуулийн дараах зүйл, заалтыг доор дурдсанаар өөрчлөн найруулсугай:**1/10 дугаар зүйлийн 10.1.6, 10.1.7, 10.1.11 дэх заалт:**  “10.1.6.биеийн тамирын арга зүйчид мэргэжлийн зэрэг олгох журмыг хөдөлмөрийн асуудал эрхэлсэн төрийн захиргааны төв байгууллагатай хамтран батлах;”“10.1.7.улсын төсвөөс дэмжлэг үзүүлэх үндэсний шигшээ багийг бүрдүүлэх, спортын төрлийн сонгох, санхүүжүүлэх журмыг батлах;” “10.1.11.допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэх, энэ хуулийн 21.3-т заасан байгууллагын үйл ажиллагаанд дэмжлэг үзүүлэх;”**2/11 дүгээр зүйлийн 11.3.8 дахь заалт:** “11.3.8.энэ хуулийн 10.1.8-д заасан цахим санд холбооны бүтэц, үйл ажиллагаа, зохион байгуулсан спортын тэмцээн, наадам, тамирчны амжилт, спортын цол, зэрэг, гишүүнчлэлийн мэдээллийг оруулах;”**3/20 дугаар зүйлийн 20.2.2 дахь заалт:** “20.2.2.Олон улсын допингийн эсрэг агентлагаас баталсан спортын үйл ажиллагаанд хэрэглэхийг хориглосон бодис, аргыг хэрэглэхгүй байх, шударга өрсөлдөөнийг эрхэмлэх;”**4/21 дүгээр зүйл:**“**21 дүгээр зүйл.Допингийн эсрэг байгууллага**21.1.Допингийн эсрэг байгууллага гэж биеийн тамир, спортын асуудал эрхэлсэн төрийн захиргааны байгууллага, Үндэсний олимпийн хороо, Монголын үндэсний допингийн эсрэг байгууллагыг хэлнэ.21.2.Допингийн эсрэг байгууллага нь өөрийн эрхлэх асуудлын хүрээнд Спортод сэргээш хэрэглэхийн эсрэг олон улсын конвенц болон Копенгагены тунхаглал, Дэлхийн допингийн эсрэг кодын биелэлтийг зохион байгуулах чиг үүргийг хэрэгжүүлнэ.21.3.Монголын үндэсний допингийн эсрэг байгууллага нь Үндэсний допингийн хяналтын хөтөлбөрийг хэрэгжүүлэх үндсэн чиг үүрэг бүхий бие даасан хараат бус нийтийн эрх зүйн хуулийн этгээд мөн.21.4.Монголын үндэсний допингийн эсрэг байгууллага энэ хуулийн 21.3-т заасан чиг үүргийн хүрээнд дараах арга хэмжээг хэрэгжүүлнэ: 21.4.1.Үндэсний допингийн эсрэг журмыг баталж хэрэгжүүлэх;21.4.2.олон улс, тив, дэлхийн спортын тэмцээн, наадам болон түүнтэй адилтгах тэмцээнд оролцох тамирчинд допингийн хяналтын хөтөлбөрийг хэрэгжүүлэх, дээж авах, шинжлүүлэх, үр дүнгийн удирдлагыг удирдах, үндэсний хэмжээнд сонсгол явуулах, тамирчны эрх, хууль ёсны ашиг сонирхол, эрүүл мэндийг хамгаалах;21.4.3.эрх бүхий байгууллагтай хамтран допингийн эсрэг боловсрол олгох сургалт, сурталчилгаа явуулах, судалгаа хийх. 21.5.Аливаа байгууллага, албан тушаалтан, иргэн хэн боловч Монголын үндэсний допингийн эсрэг байгууллагын үйл ажиллагаанд хөндлөнгөөс оролцох, нөлөөлөхийг хориглоно.” **4 дүгээр зүйл.**Биеийн тамир, спортын тухай хуулийн 16 дугаар зүйлийн 16.1. дэх хэсгийн “Засгийн газрын гишүүн” гэснийг “төрийн захиргааны байгууллага” гэж, 18 дугаар зүйлийн 18.4 дэхийн хэсгийн “9.1.8-д заасан” гэснийг “10.1.7-д заасан” гэж, 19 дүгээр зүйлийн 19.3 дахь хэсгийн “биеийн тамир, спорт, эрүүл мэнд, нийгмийн хамгааллын асуудал эрхэлсэн Засгийн газрын гишүүд хамтран батална.” гэснийг “эрүүл мэндийн болон нийгмийн хамгааллын асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага хамтран батална.” гэж тус тус өөрчилсүгэй. **5 дугаар зүйл.**Биеийн тамир, спортын тухай хуулийн 13 дугаар зүйлийн 13.1.5 дахь заалтыг хүчингүй болсонд тооцсугай.  |

 Төслийн 1 дүгээр зүйлд Допингийн эсрэг үндэсний зөвлөл, түүний бүрэлдэхүүн, тэдгээрийг томилох чөлөөлөх, Засгийн газар Допингийн хяналтын хөтөлбөр хэрэгжүүлэхтэй холбоотой зардлыг санхүүжүүлэх, 2 дугаар зүйлд Допингийн хяналтын хөтөлбөр хэрэгжүүлэх үйл ажиллагааны зардлыг улсын төсвөөс санхүүжүүлэх зохицуулалтыг нэмж тусган, 3 дугаар зүйлийн 1-д допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэх, Допингийн эсрэг үндэсний байгууллагын үйл ажиллагаанд дэмжлэг үзүүлэх үүргийг биеийн тамир, спортын асуудал эрхэлсэн төрийн захиргааны байгууллагад хариуцуулах, мөн 3 дугаар зүйлийн 4-т Допингийн эсрэг үндэсний байгууллага, тэдгээрийн чиг үүргийг заасан өөрчлөлт оруулахаар тус тус тусгасан “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелүүлэхтэй холбоотой эрх зүйн орчныг бий болгох зорилтод нийцэж байна.

 Мөн төслийн 3 дугаар зүйлийн 1, 2-т биеийн тамирын арга зүйчид мэргэжлийн зэрэг олгох журмыг хөдөлмөрийн асуудал эрхэлсэн төрийн захиргааны төв байгууллагатай хамтран батлах улсын төсвөөс дэмжлэг үзүүлэх үндэсний шигшээ багийг бүрдүүлэх, спортын төрлийн сонгох, санхүүжүүлэх журмыг батлах бүрэн эрхийг биеийн тамир, спортын асуудал эрхэлсэн төрийн захиргааны байгууллагад олгох, мөн зүйлийн 2-т Спортын холбоод биеийн тамир, спортын мэдээллийн нэгдсэн цахим санд холбооны бүтэц, үйл ажиллагаа, зохион байгуулсан спортын тэмцээн, наадам, тамирчны амжилт, спортын цол, зэрэг, гишүүнчлэлийн мэдээллийг оруулах, 4 дүгээр зүйлд биеийн тамир, спортын асуудал эрхэлсэн Засгийн газрын гишүүнтэй холбоотой заалтуудыг биеийн тамир, спортын асуудал эрхэлсэн төрийн захиргааны байгууллага болгон өөрчлөх зохицуулалтыг тус тус тусгасан нь төслийн үзэл баримтлалд заасан Монгол Улсын хууль тогтоомжийг 2024 он хүртэл боловсронгуй болгох үндсэн чиглэлд тусгагдсан зорилт, арга хэмжээг хэрэгжүүлэх, хуулийн хийдэл, зөрчлийг арилгах зорилгод нийцсэн гэж үзэхээр байна. Харин хуулийн хийдэл, зөрчлийг арилгах зорилгод бүрэн хүрэхийн тулд Галт зэвсгийн тухай болон Засгийн газрын тусгай сангийн тухай хуульд заасан биеийн тамир, спортын асуудал эрхэлсэн Засгийн газрын гишүүнтэй холбогдох хэсгийг асуудал эрхэлсэн төрийн захиргааны байгууллагад хариуцуулах өөрчлөлтийг хийх шаардлагатай анхаарч үзэх шаардлагатай.

 Төслийн 1 дүгээр зүйлийн 4, өмчийн бүх хэлбэрийн аж ахуйн нэгж, байгууллага биеийн тамир, спортын нэгж байгуулж, биеийн тамирын арга зүйч ажиллуулж болох зохицуулалтыг Биеийн тамир, спортын тухай хуульд нэмж, түүнтэй холбоотойгоор биеийн тамир, спортын тухай хуулийн 13 дугаар зүйлийн 13.1.5 дахь заалтыг хүчингүй болсонд тооцохоор төслийн 5 дугаар зүйлд заасан, 1 дүгээр зүйлийн 6-д Биеийн тамир, спортын үйлчилгээний санхүүжилтийг хүн амын тоо, газар зүйн байршилтай уялдуулан тооцох норм, аргачлалыг санхүү, төсвийн асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага хамтран баталж, хэрэгжүүлэх тус Монгол Улсын Засгийн газрын 2020-2024 оны үйл ажиллагааны хөтөлбөрт тусгагдсан зорилт, арга хэмжээг хэрэгжүүлэхэд чиглэгдсэн байгаа боловч Монгол Улсын Их Хурлын 2020 оны 24 дүгээр тогтоолын хавсралтаар баталсан Монгол Улсын Засгийн газрын 2020-2024 оны үйл ажиллагааны хөтөлбөрийн 2.2.1-д “Хүн амыг хөдөлгөөний дутагдлаас урьдчилан сэргийлэх, эрүүл амьдрах зан төлөвт насан туршийн дадал олгох зорилго бүхий биеийн тамир, спортын хүртээмжтэй үйлчилгээ үзүүлэх төр, хувийн хэвшлийн түншлэлд суурилсан нээлттэй, уян хатан тогтолцоог үндэсний хэмжээнд бүрдүүлнэ.” гэж заасан зорилтыг хэрэгжүүлэхэд хангалтгүй байна.

 Иймд Засгийн газрын үйл ажиллагааны хөтөлбөрт тусгагдсан зорилтыг хэрэгжүүлэх талаар төслийн үзэл баримтлалд дурдсан зорилгод бүрэн хүрэхийн тулд Эрүүл мэндийн даатгалын тухай хуульд өөрчлөлт оруулах тухай хуулийн төслийг боловсруулж, магадлан итгэмжлэгдсэн спортын клубт идэвхтэй хөдөлгөөн, спортоор хичээллэх үйлчилгээнд урамшуулал олгохтой холбогдсон зохицуулалтыг бий болгох шаардлагатай.

 **Үнэлгээ:** Энэ хэсэгт дурдсан хуулийн төслийн заалтууд нь Галт зэвсгийн тухай, Засгийн газрын тусгай сангийн тухай болон Эрүүл мэндийн даатгалын тухай хуульд өөрчлөлт оруулах тухай хуулийн төсөлтэй хамт хуулийн төслийн үзэл баримтлалд дурдсан шалтгаан, нөхцөлийг шийдвэрлэх боломжтой буюу тавигдсан зорилгод хүрэх боломжтой гэж үзэж байна.

### 4.2.“Практикт хэрэгжих боломж” шалгуур үзүүлэлтээр үнэлсэн талаар

Хуулийн төслийн холбогдох заалтыг хэрэгжүүлэх этгээд байгаа эсэх, төсөлд заасан чиг үүргийг хэрэгжүүлэх боломж байгаа эсэхийг хүснэгт-3-аас үзнэ үү.

Хүснэгт 3

|  |  |
| --- | --- |
| **Практикт хэрэгжих боломж** | **Хуулийн төслийн заалт** |
| 1 | Хуулийн төслийг хэрэгжүүлэх этгээд байгаа эсэх, тэдгээр этгээдэд тухайн хуулийн зохицуулалтыг хэрэгжүүлэх боломжтой эсэх  |  **Хуулийн төсөл** **1 дүгээр зүйл.**Биеийн тамир, спортын тухай хуульд доор дурдсан агуулгатай дараах зүйл, хэсэг, заалт нэмсүгэй: **1/6 дугаар зүйлийн 6.1.9, 6.1.10 дахь заалт:**“6.1.9.Допингийн эсрэг үндэсний зөвлөл байгуулах;6.1.10.Допингийн хяналтын хөтөлбөр хэрэгжүүлэхтэй холбоотой зардлыг санхүүжүүлэх.”**2/101дүгээр зүйл:**“**101дүгээр зүйл.Допингийн эсрэг үндэсний зөвлөл**101.1.Допингийн эсрэг үндэсний зөвлөл/цаашид “Үндэсний зөвлөл” гэх/ Ерөнхий сайдын дэргэд ажиллах бөгөөд дараах бүрэлдэхүүнтэй байна:  101.1.1.Ерөнхий сайдын зөвлөх;101.1.2.боловсролын, эрүүл мэндийн асуудал эрхэлсэн төрийн захиргааны төв байгууллагаас тус бүр нэг хүн;101.1.3.биеийн тамир, спортын асуудал эрхэлсэн төрийн захиргааны байгууллагаас нэг хүн;  101.1.4.Монголын Үндэсний олимпийн хороо, Паралимпийн хорооноос тус бүр нэг хүн;101.1.5.дасгалжуулагч, тамирчны эрх, хууль ёсны ашиг сонирхлыг хамгаалсан байгууллагыг төлөөлсөн гурван хүн. 101.2.Үндэсний зөвлөлийн дарга, гишүүнийг талуудын санал болгосноор Засгийн газар дөрвөн жилийн хугацаагаар томилж, чөлөөлөх бөгөөд нэг удаа улируулан томилж болно.101.3.Үндэсний зөвлөлийн дүрмийг Засгийн газар батлах бөгөөд ажлаа Ерөнхий сайдад жил бүр тайлагнана.101.4.Үндэсний зөвлөлийн ажлын албаны чиг үүргийг Монголын үндэсний допингийн эсрэг байгууллага гүйцэтгэнэ.101.5.Үндэсний зөвлөл нь Засгийн газар болон допингийн эсрэг байгууллагын үйл ажиллагааг уялдуулан зохицуулах, олон улсын стандарт, допингийн эсрэг үндэсний дүрэм, бусад бодлогын баримт бичгийг батлах, хэрэгжилтэд хяналт тавих чиг үүргийг хэрэгжүүлэх бөгөөд Үндэсний зөвлөлийн эрх, үүргийг Монгол Улсын олон улсын гэрээ, энэ хууль болон дүрмээр зохицуулна.” **3/11 дүгээр зүйлийн 11.3.10 дахь заалт:**“11.3.10.энэ хуулийн 21.3-т заасан байгууллагын үйл ажиллагаанд дэмжлэг үзүүлэх.” **4/13 дугаар зүйлийн 13.4 дэх хэсэг:**“13.4.Өмчийн бүх хэлбэрийн аж ахуйн нэгж, байгууллага биеийн тамир, спортын нэгж байгуулж, биеийн тамирын арга зүйч ажиллуулж болно.” **5/20 дугаар зүйлийн 20.4 дэх хэсэг:**“20.4.Дасгалжуулагч, багш, эмч нь тамирчинд допинг хэрэглүүлэхийг хориглоно.” **6/24 дүгээр зүйлийн 24.3 дахь хэсэг:**“24.3.Биеийн тамир, спортын үйлчилгээний санхүүжилтийг хүн амын тоо, газар зүйн байршилтай уялдуулан тооцох норм, аргачлалыг санхүү, төсвийн асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага хамтран баталж, хэрэгжүүлнэ.”**2 дугаар зүйл.**Биеийн тамир, спортын тухай хуулийн 24 дүгээр зүйлийн 24.1 дэх хэсгийн “6.1.6” гэсний дараа “, 6.1.10” гэж нэмсүгэй.  **3 дугаар зүйл.**Биеийн тамир, спортын тухай хуулийн дараах зүйл, заалтыг доор дурдсанаар өөрчлөн найруулсугай:**1/10 дугаар зүйлийн 10.1.6, 10.1.7, 10.1.11 дэх заалт:**  “10.1.6.биеийн тамирын арга зүйчид мэргэжлийн зэрэг олгох журмыг хөдөлмөрийн асуудал эрхэлсэн төрийн захиргааны төв байгууллагатай хамтран батлах;”“10.1.7.улсын төсвөөс дэмжлэг үзүүлэх үндэсний шигшээ багийг бүрдүүлэх, спортын төрлийн сонгох, санхүүжүүлэх журмыг батлах;” “10.1.11.допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэх, энэ хуулийн 21.3-т заасан байгууллагын үйл ажиллагаанд дэмжлэг үзүүлэх;”**2/11 дүгээр зүйлийн 11.3.8 дахь заалт:** “11.3.8.энэ хуулийн 10.1.8-д заасан цахим санд холбооны бүтэц, үйл ажиллагаа, зохион байгуулсан спортын тэмцээн, наадам, тамирчны амжилт, спортын цол, зэрэг, гишүүнчлэлийн мэдээллийг оруулах;”**3/20 дугаар зүйлийн 20.2.2 дахь заалт:** “20.2.2.Олон улсын допингийн эсрэг агентлагаас баталсан спортын үйл ажиллагаанд хэрэглэхийг хориглосон бодис, аргыг хэрэглэхгүй байх, шударга өрсөлдөөнийг эрхэмлэх;”**4/21 дүгээр зүйл:**“**21 дүгээр зүйл.Допингийн эсрэг байгууллага**21.1.Допингийн эсрэг байгууллага гэж биеийн тамир, спортын асуудал эрхэлсэн төрийн захиргааны байгууллага, Үндэсний олимпийн хороо, Монголын үндэсний допингийн эсрэг байгууллагыг хэлнэ.21.2.Допингийн эсрэг байгууллага нь өөрийн эрхлэх асуудлын хүрээнд Спортод сэргээш хэрэглэхийн эсрэг олон улсын конвенц болон Копенгагены тунхаглал, Дэлхийн допингийн эсрэг кодын биелэлтийг зохион байгуулах чиг үүргийг хэрэгжүүлнэ.21.3.Монголын үндэсний допингийн эсрэг байгууллага нь Үндэсний допингийн хяналтын хөтөлбөрийг хэрэгжүүлэх үндсэн чиг үүрэг бүхий бие даасан хараат бус нийтийн эрх зүйн хуулийн этгээд мөн.21.4.Монголын үндэсний допингийн эсрэг байгууллага энэ хуулийн 21.3-т заасан чиг үүргийн хүрээнд дараах арга хэмжээг хэрэгжүүлнэ: 21.4.1.Үндэсний допингийн эсрэг журмыг баталж хэрэгжүүлэх;21.4.2.олон улс, тив, дэлхийн спортын тэмцээн, наадам болон түүнтэй адилтгах тэмцээнд оролцох тамирчинд допингийн хяналтын хөтөлбөрийг хэрэгжүүлэх, дээж авах, шинжлүүлэх, үр дүнгийн удирдлагыг удирдах, үндэсний хэмжээнд сонсгол явуулах, тамирчны эрх, хууль ёсны ашиг сонирхол, эрүүл мэндийг хамгаалах;21.4.3.эрх бүхий байгууллагатай хамтран допингийн эсрэг боловсрол олгох сургалт, сурталчилгаа явуулах, судалгаа хийх. 21.5.Аливаа байгууллага, албан тушаалтан, иргэн хэн боловч Монголын үндэсний допингийн эсрэг байгууллагын үйл ажиллагаанд хөндлөнгөөс оролцох, нөлөөлөхийг хориглоно.” **4 дүгээр зүйл.**Биеийн тамир, спортын тухай хуулийн 16 дугаар зүйлийн 16.1. дэх хэсгийн “Засгийн газрын гишүүн” гэснийг “төрийн захиргааны байгууллага” гэж, 18 дугаар зүйлийн 18.4 дэхийн хэсгийн “9.1.8-д заасан” гэснийг “10.1.7-д заасан” гэж, 19 дүгээр зүйлийн 19.3 дахь хэсгийн “биеийн тамир, спорт, эрүүл мэнд, нийгмийн хамгааллын асуудал эрхэлсэн Засгийн газрын гишүүд хамтран батална.” гэснийг “эрүүл мэндийн болон нийгмийн хамгааллын асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага хамтран батална.” гэж тус тус өөрчилсүгэй. **5 дугаар зүйл.**Биеийн тамир, спортын тухай хуулийн 13 дугаар зүйлийн 13.1.5 дахь заалтыг хүчингүй болсонд тооцсугай.**Үнэлгээ:**  Биеийн тамир, спортын тухай хуулийн Хоёрдугаар бүлэгт биеийн тамир, спортын талаар Засгийн газар, эрүүл мэндийн, боловсролын төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллагын бүрэн эрхийг хуульчилсан, мөн хуулийн төслөөр Засгийн газар болон биеийн тамир, спортын асуудал эрхэлсэн төрийн захиргааны төв байгууллага, Спортын холбоодод тодорхой үүрэг хүлээлгэсэн, Допингийн эсрэг байгууллага, түүний чиг үүргийг тодорхой заасан байна.  Иймд хуулийн төслийг хэрэгжүүлэх этгээд байгаа, хуулийн төсөлд заасан зохицуулалтыг хэрэгжүүлэх боломжтой байна.  |

### 4.3.“Ойлгомжтой байдал” шалгуур үзүүлэлтээр үнэлсэн талаар

 Хууль тогтоомжийн тухай хуулийн 29 дүгээр зүйлд заасан хуулийн төслийн эх бичвэрийн агуулгад тавигдах нийтлэг шаардлагыг хүснэгт 4-өөс үзнэ үү.

Хүснэгт 4

|  |  |  |
| --- | --- | --- |
| **№** | **Хууль тогтоомжийн тухай хуулийн 29 дүгээр зүйлд заасан хуулийн төслийн эх бичвэрийн агуулгад тавигдах нийтлэг шаардлага** | **Хариулт** |
| 1 | 29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх; | Хуулийн төсөл нь бүхэлдээ уг шаардлагыг хангасан |
| 2 | 29.1.2.тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх; | Хуулийн төсөл нь бүхэлдээ уг шаардлагыг хангасан |
| 3 | 29.1.3.тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх; | Тийм асуудал тусгаагүй байна |
| 4 | 29.1.4.тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх; | Хуулийн төсөл нь бүхэлдээ уг шаардлагыг хангасан |
| 5 | 29.1.5.зүйл, хэсэг, заалт нь хоорондоо зөрчилгүй байх; | Хуулийн төсөл нь уг шаардлагыг хангасан |
| 6 | 29.1.6.хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх; | Хуулийн төсөл нь бүхэлдээ уг шаардлагыг хангасан |
| 7 | 29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх; | Хуулийн төсөл нь бүхэлдээ уг шаардлагыг хангасан |
| 8 | 29.1.8.тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам; | Хуулийн төсөлд ийм харилцааг тусгаагүй |
| 9 | 29.1.9.шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт; | Хариуцлагын арга хэмжээг энэ хуулиар зохицуулах, хуулийн хүчин төгөлдөр болох хугацааг заах шаардлагагүй, хуулийн төслийг буцаан хэрэглэх, дагаж мөрдөх журам тогтоох шаардлагагүй. Бусад хуулийн зүйл, заалтыг хүчингй болсонд тооцох, хасах заалт байхгүй.  |
| 10 | 29.1.10.шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх; | Галт зэвсгийн тухай хуульд өөрчлөлт оруулах тухай, Засгийн газрын тусгай сангийн тухай хуульд нэмэлт оруулах тухай, Эрүүл мэндийн даатгалын тухай хуульд нэмэлт, өөрчлөлт оруулах тухай хуулийн төслийг боловсруулсан. |
| 11 | 29.1.11.хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана. | Уг төсөлд тусгах шаардлагагүй бөгөөд энэ заалт байхгүй |

Хууль тогтоомжийн тухай хуулийн 30 дугаар зүйлд заасан хуулийн төслийн хэл зүй, найруулгад тавигдах нийтлэг шаардлагыг хүснэгт 5-аас үзнэ үү

Хүснэгт 5

|  |  |  |
| --- | --- | --- |
| **№** | **Хууль тогтоомжийн тухай хуулийн 30 дугаар зүйл.Хуулийн төслийн хэл зүй, найруулгад тавих нийтлэг шаардлага** | **Хариулт** |
| 1 | 30.1.1.Монгол Улсын Үндсэн хууль, бусад хуульд хэрэглэсэн нэр томьёог хэрэглэх; | Уг шаардлагыг хангасан |
| 2 | 30.1.2.нэг нэр томьёогоор өөр өөр ойлголтыг илэрхийлэхгүй байх; | Уг шаардлагыг хангасан |
| 3 | 30.1.3.үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих; | Уг шаардлагыг хангасан |
| 4 | 30.1.4.хүч оруулсан нэр томьёо хэрэглэхгүй байх; | Уг шаардлагыг хангасан |
| 5 | 30.1.5.жинхэнэ нэрийг ганц тоон дээр хэрэглэх. | Уг шаардлагыг хангасан |

 Хуулийн төслийн зүйл, заалт нь хэрэгжүүлэх, хэрэглэх этгээдүүдэд ойлгомжтой байдлаар томьёологдсон эсэхийг хүснэгт 6-аас үзнэ үү.

Хүснэгт 6

|  |  |
| --- | --- |
| **Ойлгомжтой байдал** | **Хуулийн төслийн заалт** |
| 1 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **1 дүгээр зүйл.**Биеийн тамир, спортын тухай хуульд доор дурдсан агуулгатай дараах зүйл, хэсэг, заалт нэмсүгэй: **1/6 дугаар зүйлийн 6.1.9, 6.1.10 дахь заалт:**“6.1.9.Допингийн эсрэг үндэсний зөвлөл байгуулах;6.1.10.Допингийн хяналтын хөтөлбөр хэрэгжүүлэхтэй холбоотой зардлыг санхүүжүүлэх.”**2/101дүгээр зүйл:**“**101дүгээр зүйл.Допингийн эсрэг үндэсний зөвлөл**101.1.Допингийн эсрэг үндэсний зөвлөл/цаашид “Үндэсний зөвлөл” гэх/ Ерөнхий сайдын дэргэд ажиллах бөгөөд дараах бүрэлдэхүүнтэй байна:  101.1.1.Ерөнхий сайдын зөвлөх;101.1.2.боловсролын, эрүүл мэндийн асуудал эрхэлсэн төрийн захиргааны төв байгууллагаас тус бүр нэг хүн;101.1.3.биеийн тамир, спортын асуудал эрхэлсэн төрийн захиргааны байгууллагаас нэг хүн;  101.1.4.Монголын Үндэсний олимпийн хороо, Паралимпийн хорооноос тус бүр нэг хүн;101.1.5.дасгалжуулагч, тамирчны эрх, хууль ёсны ашиг сонирхлыг хамгаалсан байгууллагыг төлөөлсөн гурван хүн. 101.2.Үндэсний зөвлөлийн дарга, гишүүнийг талуудын санал болгосноор Засгийн газар дөрвөн жилийн хугацаагаар томилж, чөлөөлөх бөгөөд нэг удаа улируулан томилж болно.101.3.Үндэсний зөвлөлийн дүрмийг Засгийн газар батлах бөгөөд ажлаа Ерөнхий сайдад жил бүр тайлагнана.101.4.Үндэсний зөвлөлийн ажлын албаны чиг үүргийг Монголын үндэсний допингийн эсрэг байгууллага гүйцэтгэнэ.101.5.Үндэсний зөвлөл нь Засгийн газар болон допингийн эсрэг байгууллагын үйл ажиллагааг уялдуулан зохицуулах, олон улсын стандарт, допингийн эсрэг үндэсний дүрэм, бусад бодлогын баримт бичгийг батлах, хэрэгжилтэд хяналт тавих чиг үүргийг хэрэгжүүлэх бөгөөд Үндэсний зөвлөлийн эрх, үүргийг Монгол Улсын олон улсын гэрээ, энэ хууль болон дүрмээр зохицуулна.” **3/11 дүгээр зүйлийн 11.3.10 дахь заалт:**“11.3.10.энэ хуулийн 21.3-т заасан байгууллагын үйл ажиллагаанд дэмжлэг үзүүлэх.” **4/13 дугаар зүйлийн 13.4 дэх хэсэг:**“13.4.Өмчийн бүх хэлбэрийн аж ахуйн нэгж, байгууллага биеийн тамир, спортын нэгж байгуулж, биеийн тамирын арга зүйч ажиллуулж болно.” **5/20 дугаар зүйлийн 20.4 дэх хэсэг:**“20.4.Дасгалжуулагч, багш, эмч нь тамирчинд допинг хэрэглүүлэхийг хориглоно.” **6/24 дүгээр зүйлийн 24.3 дахь хэсэг:**“24.3.Биеийн тамир, спортын үйлчилгээний санхүүжилтийг хүн амын тоо, газар зүйн байршилтай уялдуулан тооцох норм, аргачлалыг санхүү, төсвийн асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага хамтран баталж, хэрэгжүүлнэ.”**Үнэлгээ:**Дээрх зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан. |
| 2 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **2 дугаар зүйл.**Биеийн тамир, спортын тухай хуулийн 24 дүгээр зүйлийн 24.1 дэх хэсгийн “6.1.6” гэсний дараа “, 6.1.10” гэж нэмсүгэй. **Үнэлгээ:**Дээрх зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна. |
| 3 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **3 дугаар зүйл.**Биеийн тамир, спортын тухай хуулийн дараах зүйл, заалтыг доор дурдсанаар өөрчлөн найруулсугай:**1/10 дугаар зүйлийн 10.1.6, 10.1.7, 10.1.11 дэх заалт:**  “10.1.6.биеийн тамирын арга зүйчид мэргэжлийн зэрэг олгох журмыг хөдөлмөрийн асуудал эрхэлсэн төрийн захиргааны төв байгууллагатай хамтран батлах;”“10.1.7.улсын төсвөөс дэмжлэг үзүүлэх үндэсний шигшээ багийг бүрдүүлэх, спортын төрлийн сонгох, санхүүжүүлэх журмыг батлах;” “10.1.11.допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэх, энэ хуулийн 21.3-т заасан байгууллагын үйл ажиллагаанд дэмжлэг үзүүлэх;”**2/11 дүгээр зүйлийн 11.3.8 дахь заалт:** “11.3.8.энэ хуулийн 10.1.8-д заасан цахим санд холбооны бүтэц, үйл ажиллагаа, зохион байгуулсан спортын тэмцээн, наадам, тамирчны амжилт, спортын цол, зэрэг, гишүүнчлэлийн мэдээллийг оруулах;”**3/20 дугаар зүйлийн 20.2.2 дахь заалт:** “20.2.2.Олон улсын допингийн эсрэг агентлагаас баталсан спортын үйл ажиллагаанд хэрэглэхийг хориглосон бодис, аргыг хэрэглэхгүй байх, шударга өрсөлдөөнийг эрхэмлэх;”**4/21 дүгээр зүйл:**“**21 дүгээр зүйл.Допингийн эсрэг байгууллага**21.1.Допингийн эсрэг байгууллага гэж биеийн тамир, спортын асуудал эрхэлсэн төрийн захиргааны байгууллага, Үндэсний олимпийн хороо, Монголын үндэсний допингийн эсрэг байгууллагыг хэлнэ.21.2.Допингийн эсрэг байгууллага нь өөрийн эрхлэх асуудлын хүрээнд Спортод сэргээш хэрэглэхийн эсрэг олон улсын конвенц болон Копенгагены тунхаглал, Дэлхийн допингийн эсрэг кодын биелэлтийг зохион байгуулах чиг үүргийг хэрэгжүүлнэ.21.3.Монголын үндэсний допингийн эсрэг байгууллага нь Үндэсний допингийн хяналтын хөтөлбөрийг хэрэгжүүлэх үндсэн чиг үүрэг бүхий бие даасан хараат бус нийтийн эрх зүйн хуулийн этгээд мөн.21.4.Монголын үндэсний допингийн эсрэг байгууллага энэ хуулийн 21.3-т заасан чиг үүргийн хүрээнд дараах арга хэмжээг хэрэгжүүлнэ: 21.4.1.Үндэсний допингийн эсрэг журмыг баталж хэрэгжүүлэх;21.4.2.олон улс, тив, дэлхийн спортын тэмцээн, наадам болон түүнтэй адилтгах тэмцээнд оролцох тамирчинд допингийн хяналтын хөтөлбөрийг хэрэгжүүлэх, дээж авах, шинжлүүлэх, үр дүнгийн удирдлагыг удирдах, үндэсний хэмжээнд сонсгол явуулах, тамирчны эрх, хууль ёсны ашиг сонирхол, эрүүл мэндийг хамгаалах;21.4.3.эрх бүхий байгууллагтай хамтран допингийн эсрэг боловсрол олгох сургалт, сурталчилгаа явуулах, судалгаа хийх. 21.5.Аливаа байгууллага, албан тушаалтан, иргэн хэн боловч Монголын үндэсний допингийн эсрэг байгууллагын үйл ажиллагаанд хөндлөнгөөс оролцох, нөлөөлөхийг хориглоно.”**Үнэлгээ:**Хуулийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна.  |
| 4 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **4 дүгээр зүйл.**Биеийн тамир, спортын тухай хуулийн 16 дугаар зүйлийн 16.1. дэх хэсгийн “Засгийн газрын гишүүн” гэснийг “төрийн захиргааны байгууллага” гэж, 18 дугаар зүйлийн 18.4 дэхийн хэсгийн “9.1.8-д заасан” гэснийг “10.1.7-д заасан” гэж, 19 дүгээр зүйлийн 19.3 дахь хэсгийн “биеийн тамир, спорт, эрүүл мэнд, нийгмийн хамгааллын асуудал эрхэлсэн Засгийн газрын гишүүд хамтран батална.” гэснийг “эрүүл мэндийн болон нийгмийн хамгааллын асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага хамтран батална.” гэж тус тус өөрчилсүгэй.**Үнэлгээ:**Хуулийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна. |
| 5 | Хуулийн төслийн зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан эсэх |  **5 дугаар зүйл.**Биеийн тамир, спортын тухай хуулийн 13 дугаар зүйлийн 13.1.5 дахь заалтыг хүчингүй болсонд тооцсугай. **Үнэлгээ:**Дээрх зохицуулалт түүнийг хэрэглэх, хэрэгжүүлэх этгээдүүдийн хувьд ойлгомжтой, логик дараалалтайгаар боловсруулагдсан байна. |

### 4.4.“Харилцан уялдаа” шалгуур үзүүлэлтээр үнэлсэн талаар

**“Харилцан уялдаа”** гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх стандарт асуултуудад хариулах замаар уялдаа холбоог шалгахын тулд хуулийн төслийн бүх заалтын хүрээнд үзэхээр тооцлоо. Аргачлалын 4.10-т заасан шаардлага, шалгуурын дагуу үнэлснийг хүснэгт 7-оос үзнэ үү.

Хүснэгт 7

|  |  |  |  |
| --- | --- | --- | --- |
| **№** | **Асуулт** | **Хариулт** | **Дүн шинжилгээ** |
| 1 | Хуулийн төслийн зохицуулалт тухайн хуулийн зорилттой нийцэж байгаа эсэх | Тийм | Хуулийн төсөл бүхэлдээ энэхүү шаардлагыг хангасан байна. |
| 2 | Хуулийн төслийн “Хууль тогтоомж” гэсэн хэсэгт заасан хуулиудын нэр тухайн харилцаанд хамаарах хууль мөн эсэх | Тийм  | Ийм зохицуулалт тусгах шаардлагагүй.  |
| 3 | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх | Тийм | Хуулийн төсөл бүхэлдээ энэхүү шаардлагыг хангасан байна. |
| 4 | Хуулийн төслийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх | Тийм  | Хуулийн төсөл бүхэлдээ энэхүү шаардлагыг хангасан байна. |
| 5 | Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх | Үгүй | Хуулийн төслийн хүрээнд давхардал илрээгүй. |
| 6 | Хуулийн төслийг хэрэгжүүлэх этгээдийг тодорхой тусгасан эсэх | Тийм | Хуулийн төсөл бүхэлдээ энэхүү шаардлагыг хангасан байна. |
| 7 | Хуулийн төсөлд шаардлагатай зохицуулалтыг орхигдуулсан эсэх | Үгүй  | Хуулийн төслийн хүрээнд орхигдуулсан зохицуулалт илрээгүй. |
| 8 | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх | Үгүй | Давхардал илрээгүй. |
| 9 | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Үгүй | Төрийн бус байгууллага, мэргэжлийн холбоодоор ямар нэгэн чиг үүрэг хэрэгжүүлэх боломжгүй байдаг.  |
| 10 | Татварын хуулиас бусад хуулийн төсөлд албан татвар, төлбөр, хураамж тогтоосон эсэх | Үгүй | Хуулийн төсөлд албан татвар, төлбөр, хураамж тогтоогоогүй. |
| 12 | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх | Үгүй | Хязгаарласан зохицуулалт илрээгүй. |
| 13 | Хуулийн төслийн зүйл, заалт жендерийн эрх тэгш байдлыг хангасан эсэх |  | Хуулийн төсөл жендерийн тэгш байдлыг хөндөөгүй байна. |
| 14 | Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх | Үгүй | Өрсөлдөөнийг хязгаарлахад чиглэсэн зохицуулалт илрээгүй.  |
| 15 | Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх | Үгүй  | Хуулийн төслөөс ийм төрлийн заалт илрээгүй болно.  |
| 16 | Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх. | Үгүй | Хуулийн төсөлд хариуцлагын талаар тусгах шаардлагагүй болно. |

Дээрх үнэлгээнээс дүгнэж үзвэл хуулийн төслийн зүйл заалт өөр хоорондоо болон Монгол Улсын Үндсэн хууль, бусад хүчин төгөлдөр үйлчилж байгаа хууль тогтоомжтой давхардал үүсгээгүй байна гэж үзлээ.

**ТАВ.ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ**

Хуулийн төсөл нь дэвшүүлсэн зорилгоо хангасан эсэх, практикт хэрэгжих боломжтой эсэх, бусад хуулиудтай хэрхэн уялдсан, хуулийн төслийн найруулга, хэл зүй ойлгомжтой эсэх гэсэн шалгуур үзүүлэлт тус бүрийн дагуу хийсэн үнэлэлтийг нэгтгэн дараах Дүгнэлтийг хийж, Зөвлөмж боловсрууллаа.

**5.1.ҮНЭЛЭЛТ, ДҮГНЭЛТ**

Биеийн тамир, спортын тухай хуульд нэмэлт, өөрчлөлт оруулах тухай хуулийн үзэл баримтлал болон хуулийн төсөлтэй танилцаж, үр дагавар үүсгэж байгаа гол ач холбогдолтой гэсэн заалтуудыг сонгох болон бүхэлд нь авч үзэж, аргачлалд заасан үе шат бүрийн дагуу хийгдсэн ажиллагааны хүрээнд энэ дүгнэлтийг гаргаж байна:

**1.Зорилгод хүрэх байдал шалгуур үзүүлэлтээр:**

Хуулийн төслийн зохицуулалт нь хуулийн төслийг боловсруулах болсон хэрэгцээ, шаардлага, үндэслэлүүдтэй нийцэж байх байгаа болон үзэл баримтлалаар тодорхойлсон зорилгыг бүрэн илэрхийлж чадсан эсэхэд, мөн хуулийн төслийн зорилгыг уг хуулийн бусад зохицуулалт хангаж, илэрхийлж чадахаар бүрэн, гүйцэд томьёологдсон эсэхэд үнэлгээ хийхэд зорилгодоо хүрэх шалгуур үзүүлэлтэд нийцсэн гэж дүгнэж байна.

**2.Практикт хэрэгжих боломж шалгуур үзүүлэлтээр:**

Хуулийн төслийг бүхэлд нь авч үзэхэд хувьд түүнийг хэрэгжүүлэх этгээд тодорхой, тэдгээр этгээдэд тухайн хуулийн зохицуулалтыг хэрэгжүүлэх боломж байгаа тул практикт хэрэгжих боломж шалгуур үзүүлэлтэд нийцсэн гэж дүгнэж байна.

**3.Ойлгомжтой байдал шалгуур үзүүлэлтээр**:

Хуулийн төслийг бүхэлд нь авч үзэхэд Хууль тогтоомжийн тухай хуулийн 25, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан гэж үзэж байна.

**4.Харилцан уялдаа шалгуур үзүүлэлтээр**:

Энэхүү шалгуур үзүүлэлтийн хүрээнд хуулийн төслийг Хууль тогтоомжийн төслийн үр нөлөөг үнэлэх аргачлалд заасан асуултад хариулах байдлаар шалгасан. Харилцан уялдаатай байдлыг хангасан байна.

**5.2.ЗӨВЛӨМЖ**

 Биеийн тамир, спортын тухай хуульд нэмэлт, өөрчлөлт оруулах тухай хуулийн төслийн үр нөлөөг тооцох ажиллагааны үр дүнд гарсан дүгнэлтэд үндэслэн дараах энэхүү хуулийн төслийн хэрэгцээ шаардлагыг урьдчилан тандан судалсан тайлан, хуулийн төслийн үзэл баримтлал, төсөл, танилцуулга, төслийн үр нөлөөг тооцсон үнэлгээний тайлан, зардлын тооцоо зэрэг холбогдох бүрдлийн хамт уг хуулийн төслийг Улсын Их Хуралд өргөн мэдүүлэх нь зүйтэй байна.

---оОо---

**АШИГЛАСАН ЭХ СУРВАЛЖИЙН ЖАГСААЛТ**

1.Хууль тогтоомжийн тухай хууль;

2.Монгол Улсын Үндсэн хууль;

3.Биеийн тамир, спортын тухай хууль;

4.Засгийн газрын 2016 оны 01 дүгээр сарын 25-ны өдрийн “Аргачлал батлах тухай” 59 дүгээр тогтоол;

5.Спортод сэргээш хэрэглэхийн эсрэг олон улсын конвенц;

6.Спортод сэргээшийн эсрэг Копенгагены тунхаглал;

7.Дэлхийн допингийн эсрэг код;

8.Сингапур Улсын допингийн эсрэг үндэсний зөвлөлийн тухай мэдээлэл https://www.sportsingapore.gov.sg.

---оОо---

1. Монгол Улсын Засгийн газрын 2016 оны 59 дүгээр тогтоолын 2 дугаар хавсралт. [↑](#footnote-ref-1)